Desna (ibaia)

Desna (; ) Errusia eta Ukrainako ibaia da, Dnieperren ezkerraldeko adarra. 1.130 kmko luzera eta 88.900 km²ko arroa ditu.

 Geografia 
Errusiako Smolensk eta Briansk oblastak eta Ukrainako Txernihiv eta Sumyko oblastak zeharkatu ondoren, Kievetik hurbil, Dnieper ibaira isurtzen da. 1.130 kmko luzera du, eta 535 kilometroz nabigagarria da (Novhorod-Siverskitik aurrera).

Ibaiadar nagusiak Bolva, Seim, Oster, Sudost eta Snov dira. Ibai bazterreko hiri garrantzitsuenak, berriz, Errusiako Jelnia, Jukovka, Briansk, Desnogorsk, Trubtxevsk eta Ukrainako Novhorod-Siverski, Txernihiv eta Oster dira.

 Hidrometria 
Desnaren emaria 1884-1995 bitartean neurtua izan da Txernihiven (ahoa baino 120 km lehenago)Desna Txernihiven Webworld.unesco.org. Gune horretan, drainatutako eremuak 81.400 km² ditu, arro osoaren % 91,6. Urteko batezbesteko emaria 321 m³/s da; emari handiena apirilean du (1.106 m³/s), elurra urtzen delarik, eta txikienak irail (144 m³/s) eta otsailean (153 m³/s). Abendu hasieratik apiril hasiera arte izozturik egoten da.

Desnaren batezbesteko emariak (m³/s), Txernihiven neurtuakDatuak: 1884 eta 1995 artean

 Erreferentziak 

 Kanpo estekak 

Kategoria:Errusiako ibaiak
Kategoria:Ukrainako ibaiak
Kategoria:Ukrainako Ramsar lekuak
Kategoria:Errusiako Ramsar lekuak
Kategoria:Europako hezeguneak
Kategoria:Smolensk oblasta
Kategoria:Briansk oblasta